Kim er en frilansagent som reiser over hele verden og hjelper folk ut av kniper. Hennes beste venn og medhjelper er Ron Stoppable. Sammen kommer de opp i alle slags farlige situasjoner. Kim Possible er en spesiell serie, fordi alle vet at hun er internasjonal agent. I de fleste serier med slike karakterer blir dette holdt hemmelig. Her vet altså alle det, men gjør ikke for stort nummer ut av det. Heller ikke de andre elevene på Middleton High School, der Kim er elev. Kim er, i tillegg til å være agent, også en av de «populære» elevene. Hun er med i skolens cheerleadertropp, og får gode karakterer.